LV
L 73/64
Eiropas Savienības Oficiālais Vēstnesis
10.3.2023.
43.
Noteikumu 167. punkta tekstu aizstāj ar šādu tekstu: “167.
Atbilstoši Reglamenta 85. panta 3. punktam puses izņēmuma kārtā var sniegt papildu pierādījumus tiesas sēdes mutvārdu paskaidrojumu uzklausīšanai laikā.
Šādā situācijā ir ieteicams ņemt līdzi pietiekamu eksemplāru skaitu (tostarp attiecīgā gadījumā – nekonfidenciālās versijas eksemplārus personām, kas iestājušās lietā).
Pārējie lietas dalībnieki tiek uzklausīti par šo pierādījumu pieņemamību un saturu.” 44.
Pēc 167. punkta iekļauj jaunu sadaļu: “C.A.
Piedalīšanās tiesas sēdē videokonferences veidā
C.A. 1.
Pieteikums par videokonferenču izmantošanu 167.a Ja lietas dalībnieka pārstāvis fiziski nevar piedalīties tiesas sēdē mutvārdu paskaidrojumu uzklausīšanai, uz kuru viņš ir uzaicināts, veselības apsvērumu (piemēram, individuālu medicīnisku iemeslu vai ar epidēmiju saistīto ceļošanas ierobežojumu dēļ), drošības apsvērumu vai citu nopietnu iemeslu (piemēram, streiks gaisa pārvadājumu nozarē) dēļ, attiecīgā lietas dalībnieka pārstāvim ir jāiesniedz – kā atsevišķs dokuments – motivēts pieteikums par piedalīšanos tiesas sēdē mutvārdu paskaidrojumu uzklausīšanai videokonferences veidā.
167.b Lai Vispārējā tiesa varētu lietderīgi izskatīt pieteikumu, tas ir jāiesniedz, tiklīdz ir zināms šķēršļu cēlonis, un tajā jāietver: — precīza un dokumentāri pamatota informācija par norādīto šķērsli; — kontaktpersonas, ar kuru pirms tiesas sēdes var attiecīgā gadījumā veikt tehniskus un mutiskās tulkošanas testus, kontaktinformācija; — attiecīgā gadījumā tās pēdējās lietas kārtas numurs, kurā pārstāvis piedalījies Vispārējās tiesas vai Tiesas organizētajā tiesas sēdē videokonferences veidā.
167.c Ikvienu pieteikumu par videokonferenču izmantošanu izsniedz pārējiem lietas dalībniekiem.
167.d Kanceleja lietas dalībnieku, kas iesniedzis pieteikumu par videokonferenču izmantošanu, kā arī pārējos lietas dalībniekus informē par lēmumu, ko palātas priekšsēdētājs pieņēmis par šo pieteikumu.
167.e Ja šis lēmums ir labvēlīgs, ar kontaktpersonu, kuras kontaktinformāciju pārstāvis iepriekš ir norādījis savā pieteikumā, sazinās Eiropas Savienības Tiesas tehniskie dienesti, lai pēc iespējas drīzāk organizētu tehniskos un mutiskās tulkošanas testus, kuros pārstāvim obligāti jāpiedalās.
167.f Ja testu rezultāti ir apmierinoši, tiesas sēdi mutvārdu paskaidrojumu uzklausīšanai var organizēt videokonferences veidā, un par to lietas dalībnieki tiek informēti.
Ja testu rezultāti nav apmierinoši, lietas dalībnieki tiek informēti par sekām, proti, tiesas sēdes noturēšanu plānotajā laikā vai tās pārcelšanu.
C.A. 2.
Tehniskie nosacījumi 167.g Videokonferences izmantošana tiesas sēdēs mutvārdu paskaidrojumu uzklausīšanai prasa augstu skaņas un attēla kvalitāti un pilnīgu savienojuma stabilitāti, un tas tiek novērtēts pirms tiesas sēdes veiktā testa laikā.
Tāpēc ir jāievēro šādi tehniski priekšnoteikumi: — ir atļauti tikai savienojumi, kuros izmanto zvanīšanas protokolus H.323 un SIP.
H.323 un SIP ir protokoli, kas specifiski tiek izmantoti zvanīšanai videokonferences režīmā un kas nodrošina optimālu savienojumu stabilitāti un drošību; — programmatūras platformas vai jebkādas lietojumprogrammu, izmantošana nav atļauta;
citas
sanāksmju
sistēmas,
kas
balstās
tikai
uz
— savienojumi, izmantojot mobilās ierīces, piemēram, klēpjdatorus, planšetdatorus vai viedtālruņus, nav atļauti.